- Hindi News
- National
- एक्सटेंशन लेक्चरर्स की हड़ताल से गुस्साए स्टूडेंट्स ने कॉलेज के गेट पर जड़ा ताला
एक्सटेंशन लेक्चरर्स की हड़ताल से गुस्साए स्टूडेंट्स ने कॉलेज के गेट पर जड़ा ताला
नेहरूमेमोरियल गवर्नमेंट पीजी कॉलेज में एक्सटेंशन लेक्चरर्स की हड़ताल से परेशान विद्यार्थियों ने गुरुवार को हड़ताल कर दी। विद्यार्थियों ने काॅलेज के मेन गेट को ताला जड़ दिया। विद्यार्थियों ने कहा कि एक माह बाद परीक्षाएं है और पढ़ाई होने पर वह परीक्षा कैसे देंगे। सूचना के बाद पुलिस मौके पर पहुंची। पुलिस ने समझाया कि जाट आंदोलन चल रहा है। कोई और विवाद हो सकता है इसलिए गेट खोल दो। इस पर विद्यार्थियों ने गेट खोल दिया।
काॅलेज के छात्र संघ के प्रधान बिट्टू गुर्जर, रविंद्र गुर्जर, जतिन, गौरव, गोबिंद, नितिन, हितेश खट्टर, पुनीत, सतपाल, प्रवीन गुर्जर, दीपक गुर्जर, प्रिंस ग्रोवर, भानू आदि छात्रों ने कहा कि पिछले 18 दिन से एक्सटेंशन लेक्चरर्स हड़ताल पर चल रहे हैं। इसके कारण विद्यार्थियों की पढ़ाई नहीं हो पा रही है। काॅलेज में नियमित लेक्चरर की अपेक्षा एक्सटेंशन लेक्चरर की संख्या कहीं अधिक है। उन्होंने कहा कि रेगुलर लेक्चरर कुछ कक्षाएं लगाते हैं, जिसके बाद बच्चे फ्री हो जाते हैं। विद्यार्थियों की पढ़ाई खराब हो रही है। अगले माह में परीक्षाएं शुरू होने वाली हैं। उन्होंने कहा कि एक्सटेंशन लेक्चरर के होने के कारण वह परीक्षा की तैयारी नहीं कर पा रहे हैं।
विद्यार्थियों ने आशंका जताई कि ऐसे माहौल में उनका परीक्षा परिणाम खराब आएगा और इससे उनका भविष्य भी प्रभावित हो सकता है। उन्होंने मांग की कि उनकी कक्षाएं सुचारू रूप से लगवाई जाएं। विद्यार्थियों द्वारा कॉलेज गेट को ताला लगाने की सूचना पर पुलिस मौके पर पहुंची और विद्यार्थियों से कहा कि कि जाट आंदोलन चल रहा है। कोई और मामला हो जाए। इसलिए गेट खोल दो। जो मांग है उसे डीसी को बताओ। पुलिस के समझाने के बाद विद्यार्थियों ने गेट को खोल दिया।
^स्टूडेंट हड़ताल कर रहे थे। स्टूडेंट्स का कहना था कि वह पढ़ना चाहते हैं, लेकिन टीचर नहीं हैं। हमने समझाया कि अनुशासन में रह कर करो, जो भी करना है। काॅलेज का माहौल नहीं बिगड़ना चाहिए, ताकि शांति बनी रहे।\\\'\\\' -राधेश्याम,चौकी इंचार्ज, अनाज मंडी
^मैं आज छु्ट्टी पर थी। विद्यार्थियों ने हड़ताल की थी, क्योंकि एक्सटेंशन लेक्चरर कई दिनों से हड़ताल पर हैं। वैसे तो रेगुलर लेक्चरर क्लास लगा रहे हैं। देखते हैं कि सरकार इस मामले में क्या निर्णय लेती है। जैसे निर्देश मिलेंगे वैसे करेंगे।\\\'\\\' -सवितामान, प्रिंसिपल, नेहरू कॉलेज
18 दिनसे जारी है हड़ताल
कॉलेजमें 14 लेक्चरर रेगुलर हैं। 50 के करीब एक्सटेंशन बेस्ड लेक्चरर हैं। पिछले 18 दिन से एक्सटेंशन बेस्ड लेक्चरर की हड़ताल के कारण कालेज पढा़ई नहीं हो पा रही है।
नेहरू मेमोरियल गवर्नमेंट पीजी काॅलेज के गुस्साए छात्रों को समझाती पुलिस। समझाने पर उन्होंने गेट खोल दिया।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva